



Consilierii locali din Cluj-Napoca au aprobat proiectul prin care ziua marelui actor Florin Piersic să fie organizată din fonduri publice.

Actorul va împlini în acest an 83 de ani și va fi serbat în 26 ianuarie, cu o zi înainte de ziua de naştere.

Tot evenimentul va costa 130.000 de lei, pentru a fi acoperite onorariile, transportul cazarea şi masa artiştilor invitaţi (100.000 de lei), plata sistemelor de sonorizare şi lumini (5.000 de lei), şi pentru recepţie (25.000 de lei).

Spectatorii vor fi delectați cu momente de teatru, folclor și operă, susținute de apropiații marelui actor.

Tot spectacolul va avea loc la Cinematograful ”Florin Piersic”.